pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-"น่านแซนด์บ๊อกซ์" แก้ปัญหาที่ดินทำกินรูปแบบคนอยู่กับป่า
วันเสาร์ที่ 30 พฤศจิกายน 2562
"น่านแซนด์บ๊อกซ์" แก้ปัญหาที่ดินทํากินรูปแบบคนอยู่กับป่า
"น่านแซนด์บ๊อกซ์" แก้ปัญหาที่ดินทํากินรูปแบบคนอยู่กับป่า
"น่านแซนด์บ๊อกซ์" แก้ปัญหาที่ดินทํากินรูปแบบคนอยู่กับป่า
วันนี้ (29 พ.ย. 62) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมการประชุมคณะกรรมการดําเนินงานพื้นที่จังหวัดน่าน ครั้งที่ 4/2562 กับคณะกรรมการบริหารพื้นที่พิเศษ เพื่อการจัดการทรัพยากรธรรมชาติและสิ่งแวดล้อมอย่างยั่งยืน (น่านแซนด์บ๊อกซ์) โดยมีเรื่องพิจารณาเกี่ยวกับความคืบหน้าและแผนการดําเนินงาน คทช.ในพื้นที่จังหวัดน่าน แก้ไขปัญหาด้านที่ดิน-ป่าไม้ ให้ประชาชนสามารถอยู่อาศัยได้ถูกต้องตามกฎหมาย และปรับคืนพื้นที่มาเป็นสภาพป่า ณ ศูนย์การเรียนรู้และบริการวิชาการ เครือข่ายแห่งจุฬาลงกรณ์มหาวิทยาลัย จังหวัดน่าน
นายวราวุธ ศิลปอาชา กล่าวว่า ในฐานะรัฐมนตรีว่าการกระทรวงทรัพยากรธรรมชาติและสิ่งแวดล้อม ขอให้กําลังใจคณะกรรมการการดําเนินงานพื้นที่จังหวัดน่าน ในการทํางานและสํารวจฐานข้อมูลชุมชนที่อาศัยอยู่ในพื้นที่ป่า ซึ่งในจังหวัดน่าน หัวใจสําคัญคือการฟื้นฟู รักษา และอนุรักษ์ทรัพยากรธรรมชาติและสิ่งแวดล้อม การเพิ่มพื้นที่สีเขียวให้ได้ตามเป้าหมายที่รัฐบาลวางไว้ การแก้ปัญหาที่ดินทํากิน เพื่อให้ประชาชนสามารถอยู่อาศัยได้ถูกต้องตามกฎหมาย การบริหารจัดการน้ํา การจัดหาแหล่งน้ําอุปโภคบริโภคให้กับประชาชน โดยหาแหล่งน้ําใต้ดินควบคู่กับแหล่งเก็บน้ําขนาดเล็ก การทําความเข้าใจและชี้แจงกับประชาชนในพื้นที่ถึงผลกระทบ ข้อจํากัด หรือบทลงโทษ ของกฎหมาย 2 ฉบับ คือพรบ.อุทยานแห่งชาติ พ.ศ. 2562 และ พรบ.สงวนและคุ้มครองสัตว์ป่า ที่มีผลบังคับใช้ และมีความเข้มข้นมากขึ้น ซึ่งการประชุมวันนี้ได้เห็นถึงความก้าวหน้า และความสําเร็จของแต่ละพื้นที่ในจังหวัดน่าน รวมถึงความร่วมมือของประชาชนในการบริหารจัดการ การแก้ไขปัญหาในพื้นที่ และให้ประชาชนต่างพื้นที่ได้เข้ามาเรียนรู้จากพื้นที่ที่ประสบความสําเร็จ
“น่านแซนด์บ๊อกซ์” เป็นการบริหารพื้นที่รูปแบบพิเศษเพื่อการจัดการทรัพยากรธรรมชาติและสิ่งแวดล้อมอย่างยั่งยืนในพื้นที่จังหวัดน่าน โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นประธานกรรมการภาครัฐ และนายบัณฑูร ล่ําซํา ประธานกรรมการและประธานเจ้าหน้าที่บริหารธนาคารกสิกรไทย เป็นประธานกรรมการภาคเอกชน ซึ่งมีพื้นที่ดําเนินงานทั้งจังหวัดน่าน 15 อําเภอ 99 ตําบล 924 หมู่บ้าน โดยเฉพาะพื้นที่อยู่อาศัยและพื้นที่ทํากินในเขตป่าสงวน คุณภาพลุ่มน้ําชั้น 1, 2, 3, 4, และ 5
รัฐบาลไทย-ข่าวทำเนียบรัฐบาล-นายกรัฐมนตรีห่วงใยเด็กเล็ก วอนผู้ปกครองและครูช่วยดูแล เน้นสวมใส่หน้ากากอนามัยอยู่เสมอ ช่วยกันทำให้ทุกโรงเรียนเป็นพื้นที่ปลอดเชื้อไวรัสโควิด-19
วันอังคารที่ 30 มิถุนายน 2563
นายกรัฐมนตรีห่วงใยเด็กเล็ก วอนผู้ปกครองและครูช่วยดูแล เน้นสวมใส่หน้ากากอนามัยอยู่เสมอ ช่วยกันทําให้ทุกโรงเรียนเป็นพื้นที่ปลอดเชื้อไวรัสโควิด-19
นายกรัฐมนตรีห่วงใยเด็กเล็ก วอนผู้ปกครองและครูช่วยดูแล เน้นสวมใส่หน้ากากอนามัยอยู่เสมอ ช่วยกันทําให้ทุกโรงเรียนเป็นพื้นที่ปลอดเชื้อไวรัสโควิด-19
วันนี้ (30 มิ.ย. 63) เวลา 13.30 น. ณ ตึกสันติไมตรี (หลังใน) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงหลังการประชุมคณะรัฐมนตรี โดยคณะรัฐมนตรีเห็นชอบขยายระยะเวลาการใช้ พ.ร.ก. ฉุกเฉินฯ เพื่อบูรณาการทํางานของเจ้าหน้าที่ให้เกิดมาตรฐานเดียวกันในทุกพื้นที่ ป้องกันการแพร่ระบาดของเชื้อไวรัสโควิด-19 ทั้งจากภายในและภายนอก
นายกรัฐมนตรีกล่าวถึงการเตรียมความพร้อมสําหรับการเปิดภาคเรียนวันแรกในวันพรุ่งนี้ โดยมีโรงเรียนกว่าร้อยละ 80 มีความพร้อมและสามารถเปิดภาคเรียน ในกรณีที่ยังไม่สามารถเปิดภาคเรียน อาจมีการปรับการเรียนการสอน เป็นการศึกษาที่บ้านหรือการศึกษาออนไลน์ รวมถึงให้เหลื่อมเวลาการเรียนการสอน ปรับรูปแบบองค์กร และเตรียมความพร้อมบุคลากรทางการศึกษาให้มีความตื่นตัวปฏิบัติตามมาตรการของกระทรวงศึกษาธิการ อย่างไรก็ตาม ขณะนี้ยังไม่อนุญาตให้เด็กนักเรียนจากชายขอบเดินทางเข้ามา เพื่อป้องกันการแพร่ระบาดไวรัสโควิด-19 นายกรัฐมนตรีแสดงความห่วงใยเด็กเล็ก ฝากผู้ปกครองและคุณครูช่วยดูแล เน้นสวมใส่หน้ากากอนามัยอยู่เสมอ ช่วยกันสร้างให้ทุกโรงเรียนเป็นพื้นที่ปลอดเชื้อไวรัสโควิด-19
สําหรับการอนุญาตให้บริการกิจการ อาบ อบ นวด โดยคํานึงถึงความสมดุลต่อผู้ประกอบการ ผู้ใช้บริการ และลูกจ้างที่อยู่ในห่วงโซ่ในอุตสาหกรรมนี้ แต่กําชับห้ามการค้าประเวณี หากพบผู้กระทําผิดจะต้องถูกลงโทษตามกฎหมาย ซึ่งการผ่อนคลายระยะที่ 5 นั้นถือว่ามีความเสี่ยงสูง แต่รัฐบาลได้เตรียมความพร้อมด้านสาธารณสุขในการดูแลประชาชน อาทิ การบริการตรวจคัดกรองโรค การรักษาโรค จึงอยากให้ประชาชนให้ความร่วมมือในการปฏิบัติตามมาตรการ โดยเฉพาะระมัดระวังการมั่วสุม ดื่มสุรา
นายกรัฐมนตรียืนยันว่ารัฐบาลได้แก้ไขปัญหาการแพร่ระบาดของเชื้อไวรัสโควิด-19 เช่นเดียวกับประเทศอื่น ๆ ที่เน้นการฟื้นฟู เยียวยา ประชาชนที่ได้รับผลกระทบ อาทิ การลดดอกเบี้ย การเพิ่มเงินทุนหมุนเวียน รวมทั้งใช้งบประมาณอย่างคุ้มค่าทั้งงบประมาณจาก พ.ร.ก. กู้เงินฯ หรือ พ.ร.บ. โอนงบประมาณและต้องมีการรายงานผลการใช้จ่ายงบประมาณด้วย
นายกรัฐมนตรีเผยว่าคณะรัฐมนตรีมีมติเห็นชอบโครงกางการกระตุ้นการท่องเที่ยว อาทิ การท่องเที่ยวแบบร่วมจ่าย และโครงการตอบแทนเจ้าหน้าที่สาธารณสุข พร้อมสั่งการให้หน่วยงานราชการจัดประชุม สัมมนา ในต่างจังหวัด เพื่อสนับสนุนธุรกิจโรงแรมที่พักด้วย รวมทั้งเสนอให้ปรับเปลี่ยนการท่องเที่ยวกันในวันธรรมดาแทนวันเสาร์ – อาทิตย์ โดยไปชดเชยการทํางานในวันอื่น ๆ เพื่อลดความแออัดของคนในหลาย ๆ พื้นที่
ในตอนท้าย นายกรัฐมนตรีกล่าวเตือนถึงสถานการณ์การแพร่ระบาดของเชื้อไวรัสโควิด-19 ในต่างประเทศที่จํานวนผู้ป่วยเพิ่มขึ้นอย่างต่อเนื่อง กว่า 10 ล้านคน และเสียชีวิตกว่า 5 แสนคน ถึงแม้ว่าประเทศไทยจะมีจํานวนผู้ป่วยติดเชื้อสะสมน้อยกว่าประเทศอื่น แต่ก็ห้ามประมาทยังคงต้องปฏิบัติตามมาตรการสาธารณสุข สวมใส่หน้ากากอนามัย เว้นระยะห่าง Social Distancing อย่างเข้มข้นต่อไป
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลโดย ก.คมนาคม เตรียมจัดโครงการอำนวยความสะดวกการบริการขนส่งสาธารณะทั้งทางบก – น้ำ –อากาศ มอบเป็นของขวัญปีใหม่แก่ประชาชน
วันอังคารที่ 27 ธันวาคม 2559
รัฐบาลโดย ก.คมนาคม เตรียมจัดโครงการอํานวยความสะดวกการบริการขนส่งสาธารณะทั้งทางบก – น้ํา –อากาศ มอบเป็นของขวัญปีใหม่แก่ประชาชน
พันเอกหญิง ทักษดาฯ เผยรัฐบาลโดย ก.คมนาคม เตรียมจัดโครงการอํานวยความสะดวกการบริการขนส่งสาธารณะทั้งทางบก – น้ํา –อากาศ มอบเป็นของขวัญปีใหม่แก่ประชาช
วันนี้ (27 ธ.ค. 59) เวลา 14.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดา สังขจันทร์ผู้ช่วยโฆษกประจําสํานักนายกรัฐมนตรี ได้เปิดเผยว่า ที่ประชุมคณะรัฐมนตรีรับทราบเรื่องการเตรียมการโครงการของขวัญปีใหม่สําหรับประชาชน จํานวน 56 โครงการ ตามที่กระทรวงคมนาคมเสนอ แบ่งเป็นด้านการขนส่งทางบก จํานวน 25 โครงการ เช่น โครงการอํานวยความสะดวกและความปลอดภัยเพื่อรองรับการเดินทางของประชาชนในช่วงเทศกาลปีใหม่ กิจกรรมไว้พระ 9 วัดรอบเกาะรัตนโกสินทร์ โดยจะจัดให้บริการรถโดยสารประจําทางหรือรถเมล์ฟรี ระหว่างวันที่ 31 ธันวาคม 2559 – 3 มกราคม 2560 รวมถึงการยกเว้นการจัดเก็บค่าผ่านทางพิเศษบูรพาวิถี ด้านการขนส่งทางราง จํานวน 9 โครงการ เช่น การเพิ่มจํานวนและความถี่ของขบวนรถเพื่อรองรับความต้องการของผู้โดยสาร การอํานวยความสะดวกให้กับผู้พิการสามารถเข้าถึงบริการในระบบรางได้และมีการอบรมการปฐมพยาบาลขั้นต้น ด้านการขนส่งทางน้ํา จํานวน 10 โครงการ เช่น กิจกรรมเจ้าท่าพาร่องนาวา สวดมนต์ภาวนาข้ามปี และโครงการเพิ่มความปลอดภัยในการสัญจรทางน้ํา รวมถึงโครงการเดินเรือเฟอร์รี่ขนส่งผู้โดยสารจากอ่าวไทย เส้นทางพัทยา – หัวหิน ด้านการขนส่งทางอากาศ จํานวน 11 โครงการ เช่น การทําโปรโมชั่นโดยสารราคาพิเศษ และโครงการพิพิธภัณฑ์ท่าอากาศยานสุวรรณภูมิ โดยประชาชนที่สนใจสามารถเข้าเยี่ยมชมโครงการดังกล่าวได้
นอกจากนี้ พลเอก ธนศักดิ์ ปฏิมาประกร รองนายกรัฐมนตรี ได้กล่าวว่าในวันที่ 1 มกราคม 2560 พระที่นั่งพุทไธสวรรย์ ในพิพิธภัณฑ์สถานแห่งชาติจะเปิดให้สักการะพระพุทธรูปสําคัญของประเทศ จํานวน 10 องค์ โดยเปิดให้ประชาชนสามารถเข้าสรงน้ําได้ขณะที่กิจกรรมสวดมนต์ข้ามปีเพื่อความเป็นสิริมงคลก็ยังเป็นกิจกรรมไฮไลท์ของในช่วงเทศกาลปีใหม่นี้
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมศุลกากร จัดงานวันคล้ายวันสถาปนากรมศุลกากรครบรอบ 144 ปี
วันพุธที่ 4 กรกฎาคม 2561
กรมศุลกากร จัดงานวันคล้ายวันสถาปนากรมศุลกากรครบรอบ 144 ปี
วันนี้ (วันพุธที่ 4 กรกฎาคม 2561) ณ บริเวณห้องโถง อาคาร 1 กรมศุลกากร นายกุลิศ สมบัติศิริ อธิบดีกรมศุลกากร เป็นประธานในพิธีทางศาสนาและกิจกรรมวันคล้ายวันสถาปนากรมศุลกากรครบรอบ 144 ปี
วันนี้ (วันอังคารที่ 4 กรกฎาคม 2561) ณ บริเวณห้องโถง อาคาร 1 กรมศุลกากร นายกุลิศ สมบัติศิริ อธิบดีกรมศุลกากร เป็นประธานในพิธีทางศาสนาและกิจกรรมวันคล้ายวันสถาปนากรมศุลกากรครบรอบ 144 ปี พร้อมมอบเครื่องราชอิสริยาภรณ์ รางวัลเชิดชูเกียรติแก่คนดีศรีศุลกากร ประพฤติปฏิบัติตนชอบด้วยความซื่อสัตย์สุจริตของกรมศุลกากร ประจําปี 2561 และข้าราชการผู้มีผลงานดี ตลอดจนมอบทุนการศึกษาแก่บุตรธิดาข้าราชการและลูกจ้างกรมศุลกากร
นายกุลิศ สมบัติศิริ กล่าวว่า เนื่องในวันที่ 4 กรกฎาคม 2561 ซึ่งเป็นวันคล้ายวันสถาปนากรมศุลกากร ซึ่งปีนี้กรมศุลกากรครบรอบ 144 ปี ในการนี้กรมศุลกากรได้จัดพิธีการทางศาสนา ถวายภัตตาหารเช้าแด่คณะสงฆ์ สักการะสิ่งศักดิ์สิทธิ์ประจํากรมศุลกากร เจริญพระพุทธมนต์ ถวายเครื่องสังฆทาน จากนั้นจัดพิธีมอบเครื่องราชอิสริยาภรณ์ รางวัลเชิดชูเกียรติแก่คนดีศรีศุลกากร ผู้มีผลงานดีของกรมศุลกากร ผู้ประพฤติปฏิบัติตนชอบด้วยความซื่อสัตย์สุจริตของกรมศุลกากร ประจําปี 2561 และข้าราชการพลเรือนดีเด่นของกรมศุลกากร ประจําปี 2561 ตลอดจนมอบทุนการศึกษาแก่บุตรธิดาข้าราชการและลูกจ้างกรมศุลกากร นอกจากนี้ได้มีการจัดแสดงผลงานของกรมศุลกากร โดยได้รับเกียรติจากแขกผู้มีเกียรติเข้าร่วมแสดงความยินดีกับกรมศุลกากรเป็นจํานวนมาก
นอกจากนี้ เนื่องในโอกาสวันคล้ายวันสถาปนากรมศุลกากร ครบรอบ 144 ปี เมื่อวันที่ 3 กรกฎาคม ที่ผ่านมา คณะผู้บริหาร ข้าราชการ พนักงาน และลูกจ้าง กรมศุลกากร ได้ร่วมกันบริจาคทุนทรัพย์ไถ่ชีวิตโค-กระบือ ณ โรงฆ่าสัตว์เทศบาลเมืองปทุมธานี จํานวน 45 ตัว เป็นเงิน 1,300,000 บาท เพื่อใช้ในโครงการธนาคารโค-กระบือ เพื่อเกษตรกรตามพระราชดําริ
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมหารือทวิภาคีกับ รมว.กระทรวงคมนาคมฯ ตุรกี พร้อมกระชับความร่วมมือด้านดิจิทัล
วันพุธที่ 18 เมษายน 2561
รมว.ดิจิทัลฯ ร่วมหารือทวิภาคีกับ รมว.กระทรวงคมนาคมฯ ตุรกี พร้อมกระชับความร่วมมือด้านดิจิทัล
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมหารือทวิภาคีกับ นายอาเหม็ด อาสลาน รัฐมนตรีว่าการกระทรวงคมนาคม การเดินเรือ และการสื่อสารสาธารณรัฐตุรกี โดย รมว. กระทรวงดิจิทัลฯ ได้ย้ําถึงความสัมพันธ์ที่แนบแน่นของทั้งสองประเทศ ซึ่งในปีนี้เป็นปีแห่งการเฉลิมฉลองครบรอบ 60 ปี ความสัมพันธ์ทางการทูตระหว่างไทยกับตุรกี โดยฝ่ายไทยมีความยินดีในการเพิ่มปริมาณการค้า การลงทุน และเชิญชวนให้กระทรวงคมนาคมฯ แห่งตุรกี มาร่วมลงทุนในโครงการระเบียงเศรษฐกิจพิเศษภาคตะวันออก (EEC) เพื่อเพิ่มปริมาณนักท่องเที่ยวของทั้งสองประเทศ นอกจากนี้ในโอกาสที่ประเทศไทยจะเป็นประธานของอาเซียนในปีหน้า ฝ่ายไทยจึงได้เชิญชวนตุรกีให้ใช้ไทยเป็นฐานในการกระจายความร่วมมือด้านเศรษฐกิจ โดยเฉพาะอย่างยิ่งความสัมพันธ์ด้านอีคอมเมิรซ์ผ่านไปรษณีย์ของทั้งสองประเทศ การพัฒนาอุตสาหกรรมดิจิทัล รัฐบาลดิจิทัล รวมถึงความมั่นคงปลอดภัยทางไซเบอร์ ทั้งนี้ ทั้งสองฝ่ายยังยินดีจะสนับสนุนซึ่งกันและกันในการสมัครเป็นกรรมการบริหารระดับภูมิภาคของสหภาพโทรคมนาคมระหว่างประเทศ (ITU) ด้วย การหารือดังกล่าวมีขึ้นเมื่อวันที่ 13 เมษายน 2561 ณ สาธารณรัฐตุรกี
*******************
รัฐบาลไทย-ข่าวทำเนียบรัฐบาล-นวัตกรรมการปลูกผักพร้อมทานในบรรจุภัณฑ์
วันจันทร์ที่ 9 มีนาคม 2563
นวัตกรรมการปลูกผักพร้อมทานในบรรจุภัณฑ์
วันที่ 1 ตุลาคม 2563
นวัตกรรมการปลูกผักรูปแบบใหม่ที่ใช้เทคโนโลยีการปลูกในระบบปิดภายใต้แสงไฟเทียมมาจัดแสดง โดยนวัตกรรมดังกล่าวจะสามารถลดจํานวนแรงงานและลดขั้นตอนกระบวนการผลิตเมื่อเปรียบเทียบกับการผลิตแบบเดิม
เทคโนโลยีปลูกผักในบรรจุภัณฑ์ในระบบ Plant Factory และเทคโนโลยีปลูกผักในบรรจุภัณฑ์ Veg in the box ผลงานความสําเร็จวิสาหกิจเริ่มต้น (Startup) ภายใต้การสนับสนุนของภายใต้การดูแลของกระทรวงอุดมศึกษา วิทยาศาสตร์ วิจัยและนวัตกรรม โดยบริษัท ทิวา อินโนเวท จํากัด มุ่งเป้าในการเป็นผู้นําในการพัฒนาระบบ Plant Factory และเทคโนโลยีปลูกผักในบรรจุภัณฑ์ Veg in the box
ซึ่งเป็นเทคโนโลยีการเพาะปลูกพืชในระบบปิด ผ่านการควบคุมด้วย ระบบ Rapid สามารถทําให้กระบวนการผลิตผักทําได้ในระบบเดียว โดยไม่ต้องใช่แรงงานในการล้าง ตัดแต่ง คัดแยก หรือคัดบรรจุเลย เมื่อผักเติบโตตนเต็มบรรจุภัณฑ์ ก็ได้ผักที่พร้อมทาน และส่งขายได้ทันที ซึ่งบริษัทฯสามารถนําระบบดังกล่าวมาประยุกต์ใช้ และผลักดันไปสู่การทําธุรกิจได้เป็นอย่างดีและหากผู้ประกอบการท่านใดสนใจเข้ารับบริการของสถาบันบ่มเพาะวิสาหกิจ
สามารถติดต่อได้ที่ : สถาบันบ่มเพาะวิสาหกิจ มหาวิทยาลัยแม่โจ้ ชั้น 4 อาคารอํานวย ยศสุข
โทรศัพท์ 053 873 010
โทรสาร 053 873 017
โทรศัพท์มือถือ 081 883 2696
ข้อมูลจาก : https://www.facebook.com/MJUBI.MJU/posts/2411790052427255
(facbook : Maejo University Business Incubator : MJUBI หรือ @MJUBI.MJU)
รัฐบาลไทย-ข่าวทำเนียบรัฐบาล-รัฐบาลเห็นชอบยุทธศาสตร์ส่งเสริมไม้เศรษฐกิจแบบครบวงจร
วันจันทร์ที่ 2 กรกฎาคม 2561
รัฐบาลเห็นชอบยุทธศาสตร์ส่งเสริมไม้เศรษฐกิจแบบครบวงจร
รัฐบาลเห็นชอบยุทธศาสตร์ส่งเสริมประสิทธิภาพและสร้างมูลค่าไม้เศรษฐกิจแบบครบวงจร โดยจะปรับปรุงกฎหมายส่งเสริมไม้เศรษฐกิจ จัดเตรียมพื้นที่รองรับการปลูกไม้เศรษฐกิจ พัฒนามาตรการจูงใจและส่งเสริมศักยภาพเกษตรกรและผู้ประกอบการไม้เศรษฐกิจ วิจัยและพัฒนานวัตกรรมไม
พฤหัสบดีที่ 28 มิ.ย.61
รัฐบาลเห็นชอบยุทธศาสตร์ส่งเสริมไม้เศรษฐกิจแบบครบวงจร
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบยุทธศาสตร์ส่งเสริมประสิทธิภาพและสร้างมูลค่าไม้เศรษฐกิจแบบครบวงจร โดยจะปรับปรุงกฎหมายส่งเสริมไม้เศรษฐกิจ จัดเตรียมพื้นที่รองรับการปลูกไม้เศรษฐกิจ พัฒนามาตรการจูงใจและส่งเสริมศักยภาพเกษตรกรและผู้ประกอบการไม้เศรษฐกิจ วิจัยและพัฒนานวัตกรรมไม้เศรษฐกิจ และพัฒนาระบบการขึ้นทะเบียนไม้เศรษฐกิจอย่างมีประสิทธิภาพ ทั้งนี้ รัฐบาลตั้งเป้าเพิ่มพื้นที่ปลูกไม้เศรษฐกิจไม่น้อยกว่า 26 ล้านไร่ สร้างรายได้เฉลี่ยของเกษตรผู้ปลูกไม้เศรษฐกิจไม่น้อยกว่า 420,000 บาท/คน/ปี และให้ผลิตภัณฑ์มวลรวมภาคป่าไม้ของประเทศเพิ่มขึ้นไม่น้อยกว่า 2,000,000 ล้านบาท เพื่อสร้างความอุดมสมบูรณ์ของธรรมชาติและส่งเสริมคุณภาพชีวิตที่ดีให้กับประชาชน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกระทรวงมหาดไทย สั่งด่วนผู้ว่าราชการจังหวัด 4 จังหวัดชายแดนภาคใต้ เพิ่มมาตรการป้องกันและรักษาความสงบเรียบร้อย หลังได้รับรายงานมีเหตุก่อกวนในพื้นที่
วันอังคารที่ 23 สิงหาคม 2559
ปลัดกระทรวงมหาดไทย สั่งด่วนผู้ว่าราชการจังหวัด 4 จังหวัดชายแดนภาคใต้ เพิ่มมาตรการป้องกันและรักษาความสงบเรียบร้อย หลังได้รับรายงานมีเหตุก่อกวนในพื้นที่
ปลัดกระทรวงมหาดไทย สั่งด่วนผู้ว่าราชการจังหวัด 4 จังหวัดชายแดนภาคใต้ เพิ่มมาตรการป้องกันและรักษาความสงบเรียบร้อย หลังได้รับรายงานมีเหตุก่อกวนในพื้นที่
วันนี้ (1ส.ค.59)นายกฤษฎา บุญราช ปลัดกระทรวงมหาดไทยเปิดเผยว่าด้วยกระทรวงมหาดไทยได้รับรายงานจากจังหวัดชายแดนภาคใต้ว่า เมื่อช่วงวันที่31กรกฎาคม -1สิงหาคม2559มีกลุ่มผู้ไม่หวังดีได้พ่นสีเขียนป้ายข้อความต่างๆ ไว้ที่บริเวณพื้นถนน กําแพงมัสยิด รั้วโรงเรียน ป้ายบอกชื่อหมู่บ้านและข้างอาคารของหน่วยราชการประจําตําบล หรือหมู่บ้าน โดยการกระทําดังกล่าวมีลักษณะก่อกวนและอุกอาจเพราะเกิดขึ้นในพื้นที่ที่มีทั้งกํานัน ผู้ใหญ่บ้าน และหน่วยงานราชการตั้งอยู่ด้วย ซึ่งอาจทําให้ประชาชนขาดความเชื่อมั่นในการรักษาความสงบเรียบร้อยของเจ้าหน้าที่และหน่วยงานรัฐ
ดังนั้น เพื่อเป็นการป้องกันและรักษาความสงบเรียบร้อยในพื้นที่จังหวัดชายแดนภาคใต้ กระทรวง มหาดไทยจึงได้สั่งการให้ผู้ว่าราชการจังหวัดสงขลา ยะลา นราธิวาส และปัตตานี เพิ่มความเข้มข้นในการรักษาความสงบเรียบร้อยและความปลอดภัยในพื้นที่ โดยให้เชิญประชุมผู้บังคับหน่วยเฉพาะกิจจังหวัด และผู้บังคับการตํารวจภูธรจังหวัด พร้อมศูนย์รักษาความสงบเรียบร้อยจังหวัดฯ เพื่อกําหนดแนวทางเร่งรัดการสืบสวนสอบสวนในการหาตัวคนร้าย และวางมาตรการป้องกันแก้ไขมิให้เหตุการณ์ดังกล่าวเกิดขึ้นอีกโดยเฉพาะให้ระมัดระวังการลักลอบเผาทําลายสถานที่ราชการ หรือสถานที่ที่จะใช้เป็นหน่วยออกเสียงประชามติในวันที่7สิงหาคม2559รวมทั้งดําเนินการตรวจสอบการวางระเบิดหรือการซุกซ่อนวัตถุระเบิดในพื้นที่จังหวัดชายแดนภาคใต้ด้วย
สําหรับในระดับอําเภอ ให้นายอําเภอเชิญประชุม ผบ.หน่วย3ฝ่าย(นายอําเภอ/ผู้บังคับกองพัน/ผู้กํากับการสถานีตํารวจ) เพื่อร่วมกันกําหนดแนวทางการมีส่วนร่วมของประชาชนในการรักษาความสงบเรียบร้อยพื้นที่ โดยให้ปลัดอําเภอผู้ประสานงานประจําตําบล เชิญประชุมผู้นํา4เสาหลักของหมู่บ้าน คือ กํานัน ผู้ใหญ่บ้าน สมาชิกองค์กรปกครองส่วนท้องถิ่นประจําหมู่บ้าน ผู้นําศาสนา และผู้อาวุโสของหมู่บ้าน มาร่วมประชุมกําหนดวิธีการรักษาความปลอดภัยและดูแลพื้นที่ในหมู่บ้าน ร่วมกับ กําลังพลหน่วยงานรัฐ โดยในขั้นแรกหากพบว่ามีเหตุการณ์ก่อกวน พ่นสี หรือเขียนข้อความในสถานที่ต่างๆ ในหมู่บ้านให้นายอําเภอแจ้งกํานัน ผู้ใหญ่บ้าน ร่วมกับเจ้าหน้าที่รัฐ เพื่อทาสีทับข้อความเดิมในพื้นที่หมู่บ้านของตนเอง หรือ หากมีเหตุการณ์แล้วพื้นที่ใดไม่ปฏิบัติตามมาตรการที่กําหนดไว้ ถือว่าเป็นการปฏิบัติหน้าที่บกพร่อง ซึ่งจะนํามาประกอบการประเมินผลงานของกํานันและผู้ใหญ่บ้านตามระเบียบการประเมินผลการปฏิบัติหน้าที่ของผู้ใหญ่บ้าน พ.ศ.2559ที่ประกาศใช้ไปแล้ว.
รัฐบาลไทย-ข่าวทำเนียบรัฐบาล-สธ. เผยโครงสร้างกรอบอัตรากำลังบุคลากร เพื่อให้เหมาะสมกับภาระงานปัจจุบัน พัฒนาตามภาระงาน
วันพุธที่ 17 มกราคม 2561
สธ. เผยโครงสร้างกรอบอัตรากําลังบุคลากร เพื่อให้เหมาะสมกับภาระงานปัจจุบัน พัฒนาตามภาระงาน
แพทย์หญิงพรรณพิมล วิปุลากร รองปลัดกระทรวงสาธารณสุขและโฆษกกระทรวงสาธารณสุข ประชุมคณะทํางานจัดทําข้อเสนอโครงสร้าง กรอบ อัตรากําลัง และความก้าวหน้างานจิตเวชและยาเสพติดโรงพยาบาลสังกัดสํานักงานปลัดกระทรวงสาธารณสุข และให้สัมภาษณ์ว่า กระทรวงสาธารณสุข อยู่ระหว่า
แพทย์หญิงพรรณพิมล วิปุลากร รองปลัดกระทรวงสาธารณสุขและโฆษกกระทรวงสาธารณสุข ประชุมคณะทํางานจัดทําข้อเสนอโครงสร้าง กรอบ อัตรากําลัง และความก้าวหน้างานจิตเวชและยาเสพติดโรงพยาบาลสังกัดสํานักงานปลัดกระทรวงสาธารณสุข และให้สัมภาษณ์ว่า กระทรวงสาธารณสุข อยู่ระหว่างพัฒนาโครงสร้าง กรอบ อัตรากําลังบุคลากรในสังกัดให้มีความเหมาะสมกับภาระงานที่มีอยู่ เนื่องจากกระทรวงสาธารณสุขเป็นหน่วยงานขนาดใหญ่ มีหน่วยบริการหลายระดับมากกว่า 1 หมื่นแห่ง มีบุคลากร ทุกสาขาวิชาชีพกว่า 4 แสนคน ซึ่งแต่ละกลุ่มงานบริการมีภาระงานมากน้อยแตกต่างกัน จําเป็นต้องมีโครงสร้าง กรอบ อัตรากําลังที่เหมาะสมกับภาระงานที่มีอยู่ เกิดประโยชน์กับประชาชนและผู้ปฏิบัติงาน ซึ่งกระทรวงสาธารณสุขได้ผลักดันมาโดยตลอด
ในที่ประชุมคณะทํางานกลุ่มงานจิตเวชฯ วันนี้ ได้ข้อสรุปใน 3 ประเด็น คือ 1.การรวมงานด้านยาเสพติดเข้ามาอยู่ในกลุ่มงาน ด้านจิตเวช ในโรงพยาบาลศูนย์/โรงพยาบาลทั่วไป 2.ในเรื่องอัตรากําลังตามโครงสร้างที่ประกาศ ซึ่งได้มีการหารือทั้งแนวคิด จํานวนคนที่เหมาะสม เพื่อนําไปเสนอต่อ อ.ก.พ.สป. ต่อไป 3.ในส่วนของโรงพยาบาลชุมชน ซึ่งเดิมทํางานในรูปของสหวิชาชีพ อยู่ระหว่างทยอยดําเนินการแยกเป็นกลุ่มงานจิตเวชและยาเสพติดตามความพร้อมหรือตามเหตุผลความจําเป็น ในการจัดบริการผู้ป่วย โดยมีกรมวิชาการช่วยพัฒนา
ทั้งนี้ การจัดทําโครงสร้าง กรอบ อัตรากําลังนั้น ดําเนินการภายใต้รูปแบบคณะทํางานซึ่งเป็นตัวแทนจากผู้บริหาร ผู้เชี่ยวชาญ ประธานชมรม และผู้ปฏิบัติงานจริงในสหวิชาชีพต่างๆ และเพื่อให้การบริหารอัตรากําลังที่มีประสิทธิภาพ ได้ประกาศโครงสร้างกรอบอัตรากําลังที่จัดทําตามแผนพัฒนาระบบบริการ (Service Plan)เมื่อวันที่ 14 มิถุนายน 2560 มีจุดประสงค์เพื่อให้ได้โมเดลการบริหารจัดการที่ดี หรือได้ข้อเสนอแนะในการแก้ไขปัญหา นํามาปรับปรุงกรอบอัตรากําลังให้ชัดเจนสอดคล้องกับภาระงานที่แท้จริง
"เราต้องยอมรับว่า ที่ผ่านมาการควบคุมกํากับกําลังคนของกระทรวงสาธารณสุข ยังทําได้ยังไม่สมบูรณ์ เกิดปัญหาการกระจายคน หรือเรามีภาระงานแต่ไม่ได้นํามาคิด การจัดทํากรอบอัตรากําลังในครั้งนี้ จะช่วยให้มองเห็นภาพชัดเจน และหากมีปัญหาภาระงานไม่สอดคล้องกับกรอบอัตรากําลัง เช่น กลุ่มงานจิตเวชที่ได้อุทธรณ์มา คณะทํางานพร้อมที่จะดําเนินการอย่างต่อเนื่อง ทั้งนี้ได้ขอให้คณะทํางาน ทั้งจิตแพทย์ ผู้บริหารโรงพยาบาล ผู้ปฏิบัติงานที่เข้าร่วมประชุมในวันนี้ ไปสื่อสารในกลุ่ม เพื่อลดความกังวลใจ ยืนยัน กรอบอัตรากําลังต้องพัฒนาตามภาระงาน" แพทย์หญิงพรรณพิมล กล่าว
รัฐบาลไทย-ข่าวทำเนียบรัฐบาล-กกจ. ยื่นมือ พยุงแรงงาน โควิด-19 ทำ“จ้างงานระยะสั้น” รับวันละ 300 บาท
วันศุกร์ที่ 10 เมษายน 2563
กกจ. ยื่นมือ พยุงแรงงาน โควิด-19 ทํา“จ้างงานระยะสั้น” รับวันละ 300 บาท
กรมการจัดหางาน  รับนโยบายรัฐบาล ช่วยผู้ว่างงาน กลุ่มแรงงานนอกระบบ ที่ได้รับผลกระทบจากโรคโควิด-19 จัดโครงการจ้างงานด่วน 45 วัน ให้รายได้วันละ 300 บาท ปฏิบัติงาน ลักษณะ Work from home ช่วยทํางานให้กรมการจัดหางานที่บ้าน หรือในพื้นที่/ชุมชน  เริ่มเมษายน
นายสุชาติ พรชัยวิเศษกุล อธิบดีกรมการจัดหางาน เปิดเผยว่า หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน ห่วงใยพี่น้องแรงงานไทยที่ได้รับผลกระทบต้องว่างงานจากการแพร่กระจายของโรคโควิด-19 จึงได้มอบหมายให้หน่วยงานที่เกี่ยวข้องเร่งดําเนินการช่วยเหลือแรงงานที่ได้รับผลกระทบ โดยในส่วนของกรมการจัดหางาน ซึ่งมีภารกิจในการส่งเสริมการมีงานทําให้แก่ประชาชนทุกกลุ่มเป้าหมายนั้น จึงได้จัดโครงการจ้างงานเพื่อลดผลกระทบจากการแพร่ระบาดของไวรัส โควิด-19 โดยจ้างงานผู้ว่างงานทั่วไป โดยเฉพาะกลุ่มแรงงานนอกระบบที่ได้รับผลกระทบจากโรคโควิด-19 ทั่วประเทศ ที่มีวุฒิการศึกษาตั้งแต่มัธยมศึกษาตอนปลาย (ม.6) หรือระดับประกาศนียบัตรวิชาชีพชั้นสูง (ปวส.)ขึ้นไป ทํางานลักษณะ Work from home ช่วยทํางานให้กรมการจัดหางานที่บ้าน หรือในพื้นที่/ชุมชน โดยให้ช่วยปฏิบัติงาน ประชาสัมพันธ์ภารกิจ/การดําเนินงานของกรมการจัดหางาน เช่นการต่ออายุแรงงงานต่างด้าว การขึ้นทะเบียนรับเงินชดเชยกรณีว่างงาน การให้บริการจัดหางาน การไปทํางานต่างประเทศ เป็นต้น รวมทั้ง สํารวจข้อมูลความต้องการทํางาน/ความต้องการจ้างงานโดยเฉพาะการทํางานแบบ Part-time ระยะเวลาจ้างงาน 45 วัน ได้รับค่าจ้างวันละ 300 บาท รับทั่วประเทศ 86 แห่ง (จังหวัดใหญ่ 4คน และจังหวัดเล็ก 2-3 คน) รวมทั้งสิ้น 300 คน เริ่มตั้งแต่เดือนเมษายนนี้ เป็นต้นไป
สําหรับผู้ที่สนใจ ติดต่อสอบถามข้อมูลเพิ่มเติมได้ที่ สํานักงานกรุงเทพมหานครเขตพื้นที่1-10 สํานักงานจัดหางานจังหวัดทุกจังหวัด หรือสายด่วนกระทรวงแรงงาน โทร.1506 กด 2
“รัฐบาล ให้ความสําคัญกับภาวะเศรษฐกิจของประเทศที่ชะลอตัวตามภาวะเศรษฐกิจของโลก ซึ่งมาจากการแพร่ระบาดของโรคโควิด-19 ที่ส่งผลกระทบต่อนายจ้าง/สถานประกอบการ คนงานถูกเลิกจ้าง จนเกิดปัญหาการว่างงานเพิ่มขึ้น โดยกําหนดมาตรการเพื่อบรรเทาผลกระทบขึ้น กระทรวงแรงงาน โดยกรมการจัดหางาน จึงได้สนองรับนโยบายของรัฐบาลมาปฏิบัติ โดยการจ้างงานให้ทํางานกับกรมการจัดหางาน ซึ่งเป็นสิ่งที่กรมการจัดหางานสามารถทําได้เลย เพื่อให้ประชาชนมีงานทํา มีอาชีพ มีรายได้ สามารถเลี้ยงดูตนเองและครอบครัวให้ผ่านในช่วงวิกฤตินี้ไปได้ ” นายสุชาติฯ กล่าว
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม เปิดการสัมมนาการระงับข้อพิพาทด้วยวิธีอนุญาโตและทางเลือกอื่นๆ ๑st INTERNATIONAL ADR CONFERENCE ๒๐๑๘
วันพฤหัสบดีที่ 17 พฤษภาคม 2561
รองนายกรัฐมนตรีและรัฐมนตรีว่าการกระทรวงยุติธรรม เปิดการสัมมนาการระงับข้อพิพาทด้วยวิธีอนุญาโตและทางเลือกอื่นๆ ๑st INTERNATIONAL ADR CONFERENCE ๒๐๑๘
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดงาน ๑st INTERNATIONAL ADR CONFERENCE ๒๐๑๘
ในวันพฤหัสบดีที่ ๑๗ พฤษภาคม ๒๕๖๑ เวลา ๐๙.๓๐ น.
ณ ห้องนภาลัย บอลรูม โรงแรมดุสิตธานี กรุงเทพฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานเปิดงาน ๑st INTERNATIONAL ADR CONFERENCE ๒๐๑๘
โดยมี เลขาธิการคณะกรรมาธิการสหประชาชาติว่าด้วยกฎหมายการค้าระหว่างประเทศ (UNCITRAL)
เอกอัครราชทูตออสเตรเลียประจําประเทศไทย ดร.พสิษฐ์ อัศววัฒนาพร ผู้อํานวยการสถาบันอนุญาโตตุลาการ
ผู้บริหารหน่วยงานในสังกัดกระทรวงยุติธรรม หัวหน้าหน่วยงานราชการ ผู้พิพากษา
นักวิชาการ อาจารย์ผู้ทรงคุณวุฒิ นักธุรกิจ และผู้ที่สนใจ เข้าร่วมฯ
เพื่อร่วมกันแสดงความคิดเห็น และรับฟังแนวทางการระงับข้อพิพาทด้วยวิธีอนุญาโต และการระงับข้อพิพาททางเลือกอื่นๆ
รวมทั้งสร้างเครือข่ายผู้สนใจในการระงับข้อพิพาททางเลือกทั้งในประเทศและระดับนานาชาติ
ทั้งนี้ มีการสัมมนาในหัวข้อต่างๆ เช่น การรวมกลุ่มในการอนุญาโตตุลาการ กระบวนการศาลในการบังคับ
ตามคําชี้ขาดของอนุญาโตตุลาการ การเปลี่ยนแปลงที่สําคัญอันเกิดจากการระงับข้อพิพาทออนไลน์ เป็นต้น
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า ปัจจุบันการค้าและการลงทุน
ไม่ได้เป็นเรื่องที่เกิดขึ้นเฉพาะภายในประเทศหรือประเทศใกล้เคียงกันเท่านั้น
เช่นเดียวกันกับการทําธุรกรรมระหว่างประเทศที่เคยมีความยุ่งยาก สลับซับซ้อนก็ได้มีการเปลี่ยนแปลง
จํานวนธุรกรรมการค้าระหว่างประเทศที่มีมากขึ้นและมีรูปแบบที่หลากหลายขึ้น ย่อมนํามาสู่ความขัดแย้ง
หรือข้อพิพาทระหว่างกันที่เพิ่มสูงขึ้นในรูปแบบที่หลากหลายอย่างหลีกเลี่ยงไม่ได้
การจัดการกับข้อพิพาทเหล่านั้นอย่างมีประสิทธิภาพ จึงเป็นสิ่งสําคัญที่จะช่วยลดความเสียหายต่างๆ
ที่อาจจะเกิดขึ้นกับธุรกรรมทางการค้าการลงทุนระหว่างกัน
รวมทั้งนํามาซึ่งความเจริญในด้านการค้าการลงทุนระหว่างประเทศ
รัฐบาลไทย-ข่าวทำเนียบรัฐบาล-นายกรัฐมนตรีย้ำแนวทางการทำงานปี 63 เร่งเดินหน้าเพื่อประชาชน สั่งติดตามการเคลื่อนไหวค่าเงินบาท
วันพฤหัสบดีที่ 2 มกราคม 2563
นายกรัฐมนตรีย้ําแนวทางการทํางานปี 63 เร่งเดินหน้าเพื่อประชาชน สั่งติดตามการเคลื่อนไหวค่าเงินบาท
พลเอก ประยุทธ์ จันทร์โอชา นายกรัฐมนตรี ย้ําแนวทางการทํางานปี 2563 เร่งเดินหน้าเพื่อประชาชน สั่งติดตามการเคลื่อนไหวค่าเงินบาท
วันนี้ (2ม.ค.63) เวลา 13.00 น.ณ บริเวณห้องโถง ตึกบัญชาการ1ทําเนียบรัฐบาลภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแถลงแก่สื่อมวลชนถึงแนวทางในการทํางานในปี 2563 ว่า รัฐบาลยังคงเดินหน้าทํางานมุ่งตอบสนองความต้องการของประชาชนอย่างต่อเนื่อง ภายใต้การยึดหลักกฎหมาย หลักการงบประมาณ โดยได้มีการกําหนดมาตรการเสริมต่างๆ ซึ่งขอเชื่อมั่นว่ารัฐบาลจะทําหน้าที่ให้ดีที่สุดสําหรับเศรษฐกิจไทยที่มีการประเมินนั้น อาจประเมินได้ทั้งมากและน้อยนั้นขึ้นอยู่กับปัจจัยภายในและภายนอก ซึ่งรัฐบาลพร้อมรับฟังข้อเสนอแนะ หลายอย่างขึ้นอยู่กับกฎกติกา รัฐบาลต้องปฏิบัติตามกฎ ระเบียบ กฎหมาย ให้ถูกต้อง ส่วนการเคลื่อนไหวค่าเงินบาทได้มีการหารือกับธนาคารแห่งประเทศไทยมาโดยตลอด ทั้งกระทรวงการคลังและธนาคารแห่งประเทศไทยก็มีการติดตามอย่างใกล้ชิด พร้อมทั้งหามาตรการเสริมเข้ามาช่วยซึ่งบางหลายก็ปรับตัวดีขึ้น ขณะที่บางอย่างก็อยู่ระหว่างดําเนินการ
-------------
กลุ่มประชาสัมพันธ์และเผยแพร่ สํานักโฆษก